
REFERAT


Ordinær Generalforsamling S/I Landsbyskolen

Tirsdag d. 28. april 2025, kl. 17-19, S/I Landsbyskolen, Engvej 135, 2300 København S.

Dirigent/mødeleder: 	Souschef Dan Christensen
Referent: 		Skoleleder Christina Christensen

	[bookmark: SD_LAN_Agenda]Dagsorden
	Referat

	1. Velkommen
v/Dan Christensen
	Dan bød velkommen og bemærkede at indkaldelse til Generalforsamlingen er sket skriftlig og med lovligt varsel i overensstemmelse med vedtægternes bestemmelser herom.
 

	2. Årsberetning 2025
Bestyrelsens arbejde.
Afholdte bestyrelsesmøder.
Fremtidige opgaver 
v//Lisa Brønnum 








	Formandsberetning – Landsbyskolen
Ordinær generalforsamling 2026

Lisa takkede alle for de var kommet.
Inden beretningen bad hun den siddende bestyrelse (Flemming (kasserer), Sandra (næstformand), Alicia (bestyrelsesmedlem), Rasmus (bestyrelsesmedlem), Henrik (bestyrelsesmedlem), Katrina (suppleant) og Mette Hebo (suppleant)), som har en stor del af æren for alt bestyrelsens arbejde, om at præsentere sig selv.

Lisa valgte i år at holde beretningen kort og i stedet for slavisk gennemgang af hvad bestyrelsen har arbejdet med i årets løb, fremhæve de vigtigste udviklinger og de strategiske prioriteringer, som der har været arbejdet med i 2025.

Året har været præget af et stabilt og velfungerende samarbejde mellem bestyrelsen og skolens ledelse. Bestyrelsen har løbende behandlet centrale temaer som økonomi, bygninger, udviklingsprojekter og skolens organisatoriske rammer.

Der har været afholdt regelmæssige bestyrelsesmøder gennem året, og der er samtidig arbejdet løbende mellem møderne med konkrete opgaver og beslutninger.

Når der ses tilbage på 2025, så er det et år, der på overfladen har været mere roligt end de tidligere år – men som under overfladen har været præget af nogle ret vigtige beslutninger for skolens fremtid.

Det er måske netop sådan et godt år i en skole ser ud: Hverdagen fungerer – og samtidig bliver der lagt nogle solide spor fremad.

En skole der fungerer – og som er efterspurgt
Skolen i det daglige fungerer godt.

Der har i året været fokus på:
· Ansættelse og fastholdelse af kvalificerede lærere, herunder ansættelse af ny naturfagslærer 
· Håndtering af enkelte elevsager og klassesammensætninger 
· Planlægning af kommende klasser, hvor interessen for skolen fortsat er stor med fyldte klasser og ventelister 

Samtidig har der været opmærksomhed på elevtrivsel, pædagogiske rammer og skolens evne til at håndtere elever med særlige behov.

Der er fortsat stor søgning til skolen, og den kommende 0. klasse er fyldt op med venteliste.
Det siger noget vigtigt: at der er tillid til det, vi gør.

Det forpligter også. For det betyder, at vi ikke bare skal drive skolen – vi skal udvikle den ansvarligt.

Når mursten bliver til pædagogik
Et af de steder, hvor det måske er mindst synligt – men mest afgørende – er arbejdet med bygningerne.

I løbet af året har vi blandt andet arbejdet med sydmuren, som viste sig at være i dårligere stand end først antaget, og med ventilation og indeklima i fysiklokalet.
Det kan lyde som klassisk “drift”.

Men i virkeligheden handler det om noget andet: Det handler om, at børn og lærere skal være i rum, hvor man kan koncentrere sig, trives og lære.

Mange kender det fra egne arbejdspladser – hvis rammerne ikke fungerer, så påvirker det alt andet.

Så når vi bruger tid og penge på murværk og ventilation, så er det i sidste ende en investering i undervisningen.


En beslutning om lejrskoler – og om fællesskab
En anden beslutning, som er værd at fremhæve, handler om lejrskoler.
Bestyrelsen har haft en grundig drøftelse af, hvordan de skal finansieres fremover – og er landet på, at det skal lægges ind i skolepengene.

Det kan virke som en teknisk beslutning. Men det er det ikke.

Det er i virkeligheden en beslutning om, hvilken skole vi gerne vil være.
For vi vil gerne være en skole, hvor alle børn deltager – ikke en skole, hvor det afhænger af den enkelte families situation, men hvor alle elever får lige adgang.


Vi vil sikre både fællesskab, forudsigelighed og økonomisk bæredygtighed.

Samtidig har bestyrelsen godkendt budgettet for 2026 og arbejdet med at styrke de administrative processer omkring økonomi.

Når noget ikke fungerer – og vi justerer
Året har også givet skolen nogle erfaringer med, hvad der ikke fungerer optimalt.

Et konkret eksempel er forældremøderne, som blev forsøgt samlet på én dag – og som viste sig at være en dårlig løsning for både forældre og lærere.

Det er måske en lille ting. Men det er faktisk vigtigt.

For det viser noget om kulturen på skolen: At skolen tør prøve noget af – og også tør sige: det virkede ikke, vi gør noget andet næste gang.

Behovet for tydelighed
Noget af det, bestyrelsen har brugt en del tid på, er også noget mindre synligt – nemlig struktur og kommunikation.

Bestyrelsen har oplevet, at der indimellem opstår usikkerhed om:

· hvem man skal kontakte 
· hvem der har ansvar for hvad 
· og hvordan information flyder 

Derfor har den sat gang i arbejdet med at gøre organisationen mere tydelig – både gennem et organisationsdiagram og en kommunikationsvejledning. Med fokus på:

· Klare kommunikationsveje 
· Tydelig rollefordeling 
· Bedre adgang til information for forældre 

Det lyder måske banalt. Men det er helt afgørende for tillid og samarbejde i en skole som vores.

Små skridt – der betyder noget i hverdagen
Der er også en række mindre, men vigtige tiltag:

· Vi har fået en beredskabsplan på plads.
· Vi har afprøvet skolemad i starten af 2026.
· Og vi arbejder med alt fra trafikforhold til databeskyttelse.

Det er ikke de store overskrifter – men det er det der får hverdagen til at hænge sammen og er alt sammen tiltag, der styrker hverdagen og kvaliteten for elever og medarbejdere.

Hvad er retningen?
Hvis det skal siges helt enkelt, så har året handlet om tre ting:

· At skabe økonomisk og organisatorisk robusthed 
· At sikre ordentlige fysiske rammer 
· Og at fastholde en skole, hvor fællesskab og kvalitet hænger sammen 

Fremadrettet
I det kommende år skal bestyrelsen især:

· følge op på de økonomiske beslutninger, den har truffet og sikre fortsat økonomisk stabilitet - vi skal sikre, at vores beslutninger holder – også på lang sigt.
· arbejde videre med bygninger og fundraising 
· og fortsætte arbejdet med struktur og kommunikation - vi skal gøre det lettere at være forælder, medarbejder og bestyrelse – ved at skabe klarhed i roller og kommunikation.

Men vigtigst af alt: Vi skal passe på det, der allerede fungerer og det vigtigste er alt andet lige stadig det daglige arbejde med børnene – og det fundament skal vi værne om.


Afslutning

Da dette måske var Lisas sidste beretning som forperson for bestyrelsen, da hun er på valg - der afholdes konstituerende Bestyrelsesmøde umiddelbart efter denne GF – sluttede hun af med en stor tak.

· Til skoleledelsen og medarbejderne for en stærk indsats– for det store arbejde, der ligger bag en hverdag, der “bare fungerer”.

· Til bestyrelsen – for engagerede og grundige drøftelser samt et konstruktivt samarbejde og for altid god ro og orden på bestyrelsesmøderne 

· Og til jer forældre – for jeres opbakning til Landsbyskolen og jeres tillid.

For det er i virkeligheden det, det hele bygger på.

Tak for ordet.




	3. Årsrapport 2025
Orientering om skolens økonomi og drift i løbet af regnskabsåret.
v/Flemming Kirchler

	Regnskabet var sendt ud via Intra og lå i trykt form på dagen. 

Flemming gennemgik regnskabet for 2025 og forklarede hvad der ligger bag de enkelte budgetposter. 

Skolens årsregnskab for 2025 viser et samlet resultat på + 322.778 kr.
Skolens likvide beredskab fremstår solidt. Skolens aktiver (tilgodehavender og likvid beholdning) ved udgangen af 2025 var på knap 3,2 mio. kr.
Overskudsgraden lå i 2025 på 2,1% hvilke er over landsgennemsnittet som er på 2%.

Landsbyskolen har overordnet en sund økonomi og der er ingen bekymringer for fremtiden fra hverken revisors eller bestyrelsens side.


	4. Valg til bestyrelse og suppleanter 
v/Dan Christensen 


	Bestyrelsen består af 6 medlemmer og mindst 2 suppleanter.

Bestyrelsens medlemmer vælges for 2 år og afgår med 3 medlemmer i lige år og 3 medlemmer i ulige år.
Suppleanter vælges for 1 år ad gangen.

I 2026 er følgende på valg til bestyrelsen:
· Katrina Grundahl Hannberg – opstiller til valg 
· Lisa Brønnum – genopstiller 
· Mette Hebo – opstiller til valg

I 2026 er følgende suppleanter på valg: 
· Flemming Kirchler – opstiller til valg
· Hanna Alicia Eneby – opstiller til valg

Da alle ønskede at tage endnu en tørn, var der intet kampvalg. Der var opbakning til at 
· Bestyrelsen skal bestå af:
Henrik Engkjær, Katrina Grundahl Hannberg, Lisa Brønnum, Mette Hebo, Rasmus L. R. Nørholm samt Sandra Torsell-Øltieng 

og at
· Suppleanterne udgør: 
Flemming Kirchler & Hanne Alicia Eneby

Bestyrelsen gik efterfølgende til møde og konstituerede sig.

	5. Indkomne forslag

	Ingen indkomne forslag

	6. Evt.
	Der kom to forslag fra de fremsendte forældre:

1) Udarbejdelse af en velkomstpakke til nye forældre
2) En tydeliggørelse af den relevante information om organisation og kommunikation som hænger på whiteboardtavlen ved indgangen af skolen.

Dette tages op i den nye bestyrelse på det førstkommende bestyrelsesmøde efter konstitueringen.

